Diari Oficial de la Generalitat Valenciana


Sumari del DOGV 9510, del 12-01-2023 (2023/162)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «Campillo» i la seua infraestructura d'evacuació, amb potència a instal·lar 3 MW, a situar en el terme municipal de Dolores. Expedient ATALFE/2022/54/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9510

Data del DOGV
:   12-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/162


Data del document
:   21-12-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Correcció d'errades

 Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «Campillo» i la seua infraestructura d'evacuació, amb potència a instal·lar 3 MW, a situar en el terme municipal de Dolores. Expedient ATALFE/2022/54/03. [2023/162]  
  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de Forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica que s'indica:  
Peticionari: Cooperativa Eléctrica Benéfica San Francisco de Asís, Coop. V., NIF F-03013257 i amb domicili social en carrer cor de jesús, 17 € 03315 Crevillent - Alacant.  
Tipus de central elèctrica: central fotovoltaica denominada «Campillo», amb potència a instal·lar 3000 kw, incloses les seues infraestructures d'evacuació.  
Emplaçament grups generadors: polígon 43 parcel·la 34, del terme municipal de Crevillent (Alacant).  
Emplaçament infraestructura d'evacuació: polígon 43 parcel·les 34, 9024 i 77, del terme municipal de Crevillent (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projectes planta i infraestructura evacuació. Denominació: «Projecte Planta», «Projecte CT», «Projecte línia CT-CEM», «Projecte CEM», «Projecte línia CEM-CS», «Projecte CS» i «Projecte línia CS-connexió». Annexos: «Moviment de terres», «Fitxes», «ESS» i «EGR».  
- Estudi d'integració paisatgística i annex.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- plecs generals de normes de seguretat en prevenció d'incendis forestals.  
- Separates dirigides a:  
- Ajuntament de Crevillent.  
- Distribución Eléctrica Crevillent, SLU.  
Pressupost: 1.813.029 -  
Característiques principals:  
La central fotovoltaica denominada «Campillo» amb una potència instal·lada de 3000 kW, està composta per un camp generador de 6180 mòduls fotovoltaics bifacials de 589 Wp que suposen una potència pic total de 3640,02 kWp, muntats en estructura amb seguidor a un eix, clavada directament sobre el terreny.  
Aquests mòduls fotovoltaics es connecten mitjançant una xarxa de baixa tensió en corrent continu amb un inversor de 3000 kW de potència activa màxima limitada des de fàbrica.  
La potència concedida d'accés a la xarxa de distribució és de 3000 kW.  
La potència que cobreix la garantia és de 3400 kW.  
Centre de transformació de potència de 645 V a 20 kV, amb 3585 kVA.  
Línia subterrània (20 kV) de 241 metres, des de CT fins a CEM.  
Centre de lliurament i mesura (CEM).  
Línia subterrània (20 kV) de 36 metres, des de CEM fins a CS.  
El centre de seccionament i la línia mixta d'evacuació (20 kV) de doble circuit de 269 metres, seran cedides a l'empresa distribuïdora Distribución Eléctrica Crevillent, SLU.  
El punt de connexió de la instal·lació fotovoltaica amb la xarxa de distribució es realitzarà en el tram de la línia Progrés-Est (20 kv), en suport existent Derivació Aèria C2154, de Distribución Eléctrica Crevillent, SLU. Aigües amunt, la línia interconnecta amb la xarxa de distribució d'I-DE Redes Eléctricas Inteligentes, SAU (Grup Iberdrola) en el punt frontera de la ST Crevillent 132 kV.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de l'esmentada llei.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat en C/ Churruca, 29, CP 03182, Alacant, així com dirigir a l'esmentat servei territorial les al·legacions que es consideren oportunes en el termini de quinze (15) dies hàbils comptats a partir del següent al de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15121&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 21 de desembre de 2022.- la cap del servei territorial d'Indústria, Energia i Mines d'Alacant: Rosa María Aragonés Pomares.